Supra verloor hofstryd | Netwerk24
Supra verloor hofstryd
Deur Bonolo Selebano 09 November 2018 16:21
Die voormalige premier van Noordwes, Supra Mahumapelo. Foto: Felix Dlangamandla
Supra Mahumapelo, voormalige premier van Noordwes, se dringende aansoek teen die ANC se besluit om die party se provinsiale uitvoerende komitee in dié provinsie te ontbind, is met koste van die hand gewys.
Regter Seun Moshidi het in die hooggeregshof in Johannesburg beslis die aansoek is nie dringend nie.
Mahumapelo en vier ander ontevrede ANC-lede van Noordwes, Aaron Motswana, Mamonyenyane Maleke, Kutlwano Masibi en Grayn Jood, het aangevoer die besluit deur die ANC se nasionale uitvoerende komitee is ongeldig en irrasioneel.
Adv. William Mokhari, vir die ANC, het gesê Mahumapelo se aansoek is futloos en nie dringend nie omdat dit 24 dae ná die besluit gebring is.
Meer oor: Supra Mahumapelo | Komitee | Hofstryd | Aansoek
Supra daag ANC-NUK uit in hof
Mahumapelo sê ANC stryd aan oor PUK se ontbinding
Mahumapelo stry saam oor einde van komitee